CELEX: 32009L0056
Language: sk
Date: 2009-06-12 00:00:00
Title: Smernica Komisie 2009/56/ES z  12. júna 2009 , ktorou sa opravuje dátum transpozície smernice 2008/126/ES, ktorou sa mení a dopĺňa smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby ((Text s významom pre EHP))

13.6.2009   
            
            
               SK
            
            
               Úradný vestník Európskej únie
            
            
               L 150/5
            
         
      SMERNICA KOMISIE 2009/56/ES
   z 12. júna 2009,
   ktorou sa opravuje dátum transpozície smernice 2008/126/ES, ktorou sa mení a dopĺňa smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS (1), a najmä na jej článok 20 ods. 1,
   keďže:
   
               (1)
            
            
               Podľa článku 2 smernice Komisie 2008/126/ES z 19. decembra 2008, ktorou sa mení a dopĺňa smernica Európskeho parlamentu a Rady 2006/87/ES, ktorou sa stanovujú technické požiadavky na plavidlá vnútrozemskej plavby (2), členské štáty majú transponovať smernicu 2008/126/ES s účinnosťou od 30. decembra 2008.
            
         
               (2)
            
            
               Smernica 2008/126/ES nebola z technických dôvodov uverejnená v Úradnom vestníku Európskej únie pred týmto dátumom. Smernica 2008/126/ES by sa preto mala opraviť, pokiaľ ide o dátum jej transpozície.
            
         
               (3)
            
            
               S cieľom zamedziť deformáciám hospodárskej súťaže, ako aj rôznym úrovniam bezpečnosti, by sa zmeny a doplnenia smernice 2006/87/ES mali implementovať čo najrýchlejšie. Po uverejnení smernice 2008/126/ES 31. januára 2009 sa však musí ustanoviť primeraná lehota na transpozíciu uvedenej smernice.
            
         
               (4)
            
            
               Opatrenie, ktoré sa ustanovuje v tejto smernici, je v súlade so stanoviskom výboru uvedeného v článku 7 smernice Rady 91/672/EHS zo 16. decembra 1991 o vzájomnom uznávaní kapitánskych osvedčení pre prepravu tovaru a cestujúcich vnútrozemskou vodnou dopravou, vydávaných jednotlivými štátmi (3),
            
         PRIJALA TÚTO SMERNICU:
   Článok 1
   V prvom odseku článku 2 smernice 2008/126/ES sa dátum „30. decembra 2008“ nahrádza dátumom „30. júna 2009“.
   Článok 2
   Táto smernica je určená členským štátom, ktoré majú vnútrozemské vodné cesty uvedené v článku 1 ods. 1 smernice 2006/87/ES.
   
      V Bruseli 12. júna 2009
      
         
            Za Komisiu
         
         Antonio TAJANI
         
         
            podpredseda
         
      
   
   
      (1)  Ú. v. EÚ L 389, 30.12.2006, s. 1.
   
      (2)  Ú. v. EÚ L 32, 31.1.2009, s. 1.
   
      (3)  Ú. v. ES L 373, 31.12.1991, s. 29.